《秋思四首 其四》
明代·江源

秋风丹叶动荒城，无处登临不系情。万里山川分晓梦，千家砧杵共秋声。

萧何只解追韩信，贾谊何须吊屈平。

古往今来只如此，遣人怀抱薄浮生。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。